Fort Apache (cinta)

Iste articlo ye sobre una cinta estausunidense de 1948; ta atros usos, se veiga Fort Apache.

Fort Apache (títol orichinal en anglés, estrenada en Aragón con o suyo títol orichinal) ye una cinta de cine de western de cine estausunidense de l'anyo 1948 dirichida por John Ford y que ye la primera d'as tres suyas cintas que conforman a clamada trilochía d'a caballería chunto con She Wore a Yellow Ribbon (1949) y Rio Grande (1950). O guión d'a cinta ye de Frank S. Nugent, adaptau de Massacre, un relato publicau en a revista The Saturday Evening Post por James Warner Bellah en 1947. Producida por Merian C. Cooper y por o mesmo director John Ford ta la productora Argosy Pictures, la dirección de fotografía d'a cinta ye d'Archie Stout y William H. Clothier (iste zaguero no acreditau) y la Banda Sonora Orichinal ye obra de Richard Hageman. En l'elenco d'actors d'a cinta amanixen, entre d'atros, John Wayne, Henry Fonda, Shirley Temple, John Agar, Ward Bond, Irene Rich, Anna Lee, George O'Brien, Mae Marsh, Victor McLaglen, Dick Foran y Pedro Armendáriz.

Ista estió una d'as primeras cintas d'o cine estausunidense que presentaban una visión no negativa y prou respectuosa respective d'os amerindios, que dica l'inte lo cine estausunidense amostraba con estereotipos muit negativos. Dave Kehr: How the West Was Filled With Loss en The New York Times.

Fort Apache s'ambienta en os anyos 1870 en o estau d'Arizona.

Se tracta d'una cinta que ha recibiu bels premios y nominacions, encara que garra d'éls no perteneixe a los premios ms conoixius u destacaus d'o panorama cinematografico internacional.

 Argumento 
En rematar a Guerra Civil Estausunidense, toz asperan que lo veterán capitán Kirby York, a qui toz respectan, se converta en o nuevo comandant de Fort Apache, situau en a Reserva India de Fort Apache, en un puesto remoto d'Arizona a on nomás bi ha que una chicota unidat de Caballería de l'exercito estausunidense. York heba estau mientres a guerra coronel d'un rechimiento y yera bien cualificau ta mandar en o fuerte. Tanimientres, a rapafui l'exercito ha decidiu atorgar lo mando a lo tenient coronel Owen Thursday, graduau de l'Academia Militar de West Point y que mientres a zaguer guerra civil heba estau cheneral. Thursday marcha enta lo suyo destín a remo, en considerar que mereixe un millor tracto, y amuestra ascape un caracter papitieso y soberbio; antiparte, mai no ha tractau con os amerindios ni en conoixe garra d'as suyas costumbres, tradicions y formas de luitar.

A Thursday, que ye viduo, l'acompanya su filla Philadelphia, con un carácter radicalment diferent, y que destaca por a suya simpatía. Bien luego pai y filla troban a lo choven tenient Michael Shannon O'Rourke, qui marcha dende l'Academia de West Point enta lo suyo primer destín como segundo tenient chustament en Fort Apache, en estar lo fillo d'o sarchento mayor Michael O'Rourke, qui en ye destinau tamién. Bien luego entre los dos chóvens naixe una atracción amorosa, encara que ixo no li cuaca pas guaire a lo pai d'a mesacha. Thursday no considera que un segundo tenient fillo d'un sarchento pueda tener un livel suficient para casar-se con a suya filla, encara que o sarchento O'Rourke mientres a guerra heba mandau la Brigada Irlandesa y heba recibiu la Medalla d'Honor d'o Congreso, que li atorgaba lo dreito de ninviar a lo suyo fillo en l'Academia de West Point.

Bien luego de plegar o nuevo comandant en o fuerte, esclatan problemas con os indios apaches d'a reserva mandaus por Cochise, en estar los indios malcontentos por as actividaz d'o corrupto Silas Meacham, achent d'o Gubierno d'Estaus Unius en a reserva. Owen Thursday aplica rigorosament punto por punto as ordenanzas militars y considera que li pertoca protecher a Meacham, encara que se li rechiren os budiellos en fer-lo, y lo fa en contra d'os consellos d'o capitán Kirby York, qui li diz que lo millor ye tractar a las tribus con respecto y remediar os mals causaus por l'achent corrupto.

En zagueras, Cochise considera que lo suyo pueblo no puet continar asperando y decide albandonar a reserva y principiar una luita contra l'exercito. Una vegada mas Thursday no quiere ascuitar os consellos de Kirby y decide marchar con a mayor parte d'as tropas d'o fuerte contra Cochise ta ganar-ie gloria y honors.

 Rodache 
O rodache d'as escenas exteriors se fació en a suya mayor parte en Monument Valley d'Arizona, encara que las escenas d'o propio Fort Apache se rodoron en o rancho Corriganville Movie Ranch, en California, a on se i debantó dende zero lo Fort Apache que amanixe en a cinta.

L'encuadre d'as imáchens d'a cinta s'inspira en os treballos pictoricos d'o pintor estausunidense Frederic Remington sobre escenas d'a vida cotidiana en o Far West, encara que en estar una cinta en blanco y negro no puet amostrar-se con plenitut ixa caracteristica, que sí se consigue plenament en a segunda cinta d'a trilochía d'a Caballería, She Wore a Yellow Ribbon, ya rodada en color, a on lo suyo director de fotografía, Winton C. Hoch, consiguió que li concedisen l'Oscar a la Millor Fotografía. Elenco*  Fort Apache en Internet Movie Database. 
 Actor  Papel  Notas  John Wayne  Capitán Kirby York  Henry Fonda  Tenient coronel Owen Thursday  Shirley Temple Philadelphia Thursday   Pedro Armendáriz  Sarchento Beaufort  Ward Bond Sarchento mayor Michael O'Rourke  George O'Brien Capitán Sam Collingwood  Victor McLaglen  Sarchento Festus Mulcahy  Anna Lee Mrs. Emily Collingwood   Irene Rich  Mrs. Mary O'Rourke   Dick Foran  Sarchento Quincannon  Guy Kibbee Capitán medico Wilkens  Grant Withers Silas Meacham   Jack Pennick Sarchento Daniel Schattuck  Ray Hyke Recruta  Movita Guadalupe   Miguel Inclán Cochise  Mary Gordon Ma, cambrera   Philip Kieffer Soldau d'a Caballería   Mae Marsh  Esposa d'un oficial   Hank Worden Recruta sudista  John Agar Segundo tenient Michael Shannon O'Rourke  Abdullah Abbas Oficial en o baile  No acreditau Danny Borzage Recruta con mostaixa / Acordonista en a serenata No acreditau Cliff Clark Conductor  No acreditau Jane Crowley Esposa d'un oficial  No acreditada Frank Ferguson Periodista  No acreditau Francis Ford Fen, sentinela No acreditau William Forrest Periodista  No acreditau Fred Graham Soldau d'a Caballería  No acreditau Bobbie Hale Oficial en o baile  No acreditau Frank McGrath Cabo Derice No acreditau Clyde McLeod Oficial en o baile  No acreditau Russell Meeker Oficial en o baile  No acreditau Al Murphy Director d'orquesta No acreditau John Rice Oficial en o baile  No acreditau Phil Schumacher Soldau  No acreditau Allen D. Sewall Oficial en o baile  No acreditau Mickey Simpson Suboficial en o baile No acreditau Leslie Sketchley Oficial en o baile  No acreditau Brick Sullivan Oficial en o baile  No acreditau Harry Tenbrook Tom O'Feeney  No acreditau Archie Twitchell Periodista  No acreditau Eleanore Vogel Esposa d'un oficial  No acreditada

 Premios 
 Premio  Calendata  Edición  Categoría  Premiau  Notas Premios d'o Festival Internacional de Cine de Locarno Ganadors d'os Premios d' Festival Internacional de Cine de Locarno 1948 en a pachina web d'o Festival Internacional de Cine de Locarno. 1948  3era edición Premio a lo Millor Director John Ford  1948  3era edición Premio a la Millor Fotografía en Blanco y Negro Fort Apache  Premios Writers Guild of America Ganadors y nominaus d'os Premios WGA 1949 en a pachina web d'Internet Movie Database.  1949  1era edición Nominau a lo Premio a lo Millor Guión de Western Frank S. Nugent 

 Se veiga tamién 
 Cine en 1948.
 Cintas de 1948.

 Referencias 

 Vinclos externos 

  Fort Apache en Internet Movie Database.
  Fort Apache en TCM Movie Database.
  Fort Apache en Letterboxd.
  Fort Apache en AllMovie.
  Fort Apache en l' American Film Institute Catalog de l'''American Film Institute.
  Fort Apache en FilmAffinity.
  Fort Apache en Allociné.
  Fort Apache en Rotten Tomatoes.

Categoría:Cintas ambientadas en Arizona
Categoría:Cintas ambientadas en os anyos 1870
Categoría:Cintas con banda sonora orichinal de Richard Hageman
Categoría:Cintas con dirección de fotografía d'Archie Stout
Categoría:Cintas con dirección de fotografía de William H. Clothier
Categoría:Cintas con guión de Frank S. Nugent
Categoría:Cintas con montache de Jack Murray
Categoría:Cintas d'Estaus Unius
Categoría:Cintas de western
Categoría:Cintas dirichidas por John Ford
Categoría:Cintas en anglés
Categoría:Cintas en blanco y negro
Categoría:Cintas interpretadas por Anna Lee
Categoría:Cintas interpretadas por Dick Foran
Categoría:Cintas interpretadas por George O'Brien
Categoría:Cintas interpretadas por Henry Fonda
Categoría:Cintas interpretadas por Irene Rich
Categoría:Cintas interpretadas por John Agar
Categoría:Cintas interpretadas por John Wayne
Categoría:Cintas interpretadas por Mae Marsh
Categoría:Cintas interpretadas por Pedro Armendáriz
Categoría:Cintas interpretadas por Shirley Temple
Categoría:Cintas interpretadas por Victor McLaglen
Categoría:Cintas interpretadas por Ward Bond
Categoría:Cintas producidas por John Ford
Categoría:Cintas producidas por Merian C. Cooper
Categoría:Cintas rodadas en Arizona
Categoría:Cintas rodadas en California